open-index/open-wikipedia-markdown huggingface dataset:
בית חנה סנש

**בית חנה סנש** הוא מוזיאון שנבנה בקיבוץ שדות ים כדי להנציח את פועלה של חנה סנש וחבריה צנחני היישוב שפעלו באירופה בתקופת מלחמת העולם השנייה. המבנה, שנבנה בסגנון הבאוהאוס לאחר מלחמת העולם השנייה, שוקם והוגדר כאתר מורשת מטעם המועצה לשימור אתרי מורשת בישראל.

## רקע
חנה סנש, בת קיבוץ שדות ים, הייתה אחת מצנחני היישוב שהתנדבו לצנוח ב-1944 ברחבי אירופה כדי לסייע ליהודים שם. שבעה מבין הצונחים נתפסו והוצאו להורג, על ידי הנאצים, וביניהם גם חנה סנש.

## ההיסטוריה של המקום
ב-1945, כשהתברר גורלם של הצנחנים ושל חנה סנש, החלו חברי קיבוץ שדות ים, בהובלתו של חבר הקיבוץ צביקה בהריה, לפעול להנצחתה. ב-1946, לאחר שהוחלט על בניית "בית חנה סנש", נמסרה עבודת התכנון לידי האדריכל שמואל מסטצ'קין ובהמשך נמסרה עבודת הבנייה לחברת סולל בונה.

טקס חנוכת הבית נערך ב-26 במרץ 1950 כחלק מהטקסים שליוו את העלאת עצמותיה של חנה סנש מבית הקברות היהודי של בודפשט, הונגריה לארץ ישראל. בין האולמות שהוקמו בבית נכלל גם חדר הנצחה אותו חנכה אימה של חנה סנש קטרינה סנש. לאחר חנוכתו שימש הבית את תושבי שדות ים כמרכז תרבות.

ב-1991 נפתח המקום לציבור כמוזיאון.

ב-1999 החל תהליך שיפוץ ושימור המבנה בעקבות בלאי מואץ שנגרם מהקרבה לים. תהליך זה הובל על ידי המועצה לשימור אתרי מורשת בישראל בשיתוף משרד ירושלים ומורשת, משרד התרבות והספורט, החברה הממשלתית לתיירות, המועצה האזורית חוף הכרמל וקיבוץ שדות ים והוא כלל רוויזיה של חללי המוזיאון והתצוגות שבו. התהליך הסתיים עם חנוכתו מחדש של המוזיאון ב-6 בנובמבר 2020 ופתיחתו המחודשת לקהל בנוכחות נשיא המדינה יצחק הרצוג.

ב-2007 הוצב בחזית המוזיאון פסל שהונח במקור על קברה של סנש בהונגריה. הפסל נוצר ב-1945 על ידי הפסל ההונגרי אנדראש בק .

## המבנה
בית חנה סנש נבנה במרחק קצר מהים וחלונותיו צופים אליו. הבית בן שתי הקומות נבנה בסגנון הבאוהאוס בעזרת אבני כורכר מקומיות. בתכנון המקורי כלל הבית את חדר ההנצחה וכן ספרייה, חדר עיון, חדר חוגים, מוזיאון לעתיקות קיסריה, חדר מוזיקה, במה פתוחה ואולם מופעים.

במסגרת השיפוצים שנערכו בתחילת המאה ה-21 שונה המבנה הפנימי תוך הרחבת החלק המוקדש להנצחת סיפור חייהם של חנה סנש וצנחני היישוב. כמו כן הוקם במקום אודיטוריום, שומר חדר המוזיקה ונוספה תערוכה על קיבוץ שדות ים המוצגת בבמה הפתוחה. במבנה סמוך שוקם מוזיאון "אוצרות קיסריה" הכולל ממצאים ארכאולוגים ייחודיים מקיסריה וסביבתה.

## מעוז הים
בנוסף לבית סנש תכנן מסטצ'קין, בתקופת עבודתו במקום, גם את הפרויקטים "מעוז הים" (שנועד להנציח את כ"ג יורדי הסירה) ואת המוזיאון הארכאולוגי (שניהם הוקמו בקרבת בית סנש).

## גלריה

 קובץ:Hannah Szenes Museum - Sdot Yam 2.jpg|הכניסה למוזיאון
 קובץ:PikiWiki Israel 74878 hannah szenes monument in sdot yam.jpg|הפסל שהובא למקום ב-2007 מבית הקברות בבודפשט
 קובץ:PikiWiki Israel 74888 hannah szenes museum in sdot yam.jpg|פנים המוזיאון
 קובץ:PikiWiki Israel 74891 hannah szenes museum in sdot yam.jpg|מכשיר הקשר שהיה בשימוש הצנחנים ומוצג במוזיאון
 קובץ:Hannah Szenes Museum - Sdot Yam 1.jpg|שלט של המועצה לשימור אתרים המוצג בכניסה למוזיאון


## קישורים חיצוניים

* 

* 
* בית חנה סנש - מרכז ההנצחה בקיבוץ שדות ים, באתר "ציוני דרך"
* בית חנה סנש - קיבוץ שדות ים, באתר המועצה לשימור אתרי מורשת בישראל
* בית חנה סנש בקיבוץ שדות ים, באתר "אטרקציות בקיבוצים"

## הערות שוליים

סנש, חנה
סנש
סנש
קטגוריה:אתרי מורשת במחוז חיפה
קטגוריה:חנה סנש
ג'ואנה שימקוס

**ג'ואנה מארי פואטייה** (באנגלית: **Joanna Shimkus** נולדה ב-30 באוקטובר 1943) היא שחקנית קולנוע קנדית, ממוצא יהודי. היא אלמנתו של השחקן סידני פואטייה ואמה של השחקנית סידני טמיה פואטייה.

## קורות חיים
ג'ואנה מארי שימקוס נולדה בהליפקס, נובה סקוטיה, ליוזף שימקוס, יהודי ממוצא ליטאי ומארי פטרי, קתולית ממוצא אירי. אביה עבד עבור הצי המלכותי הקנדי. היא למדה בבית ספר ששכן במנזר וגדלה במונטריאול.

### קריירה
היא עשתה את הופעת הבכורה שלה בשנת 1964 בסרטו של ז'אן אורל "דה ל'אמור". (היא הופיעה לראשונה בסרט הקצר של ז'אן-לוק גודאר "מונפרנס-לוואלואה", תרומתו לסרט האנתולוגיה "שש בפריז"; הוא צולם בדצמבר 1963, אך הסרט יצא לאקרנים רק ב-1965. אז הבחין בה במאי הקולנוע רוברט אנריקו, שבחר בה להופיע בשלושה מסרטיו; "Les aventuriers" (1967), מול אלן דלון ולינו ונטורה, טאנטה זיטה (1968) ו"הו!" (1968).

היא הופיעה בסרטו של ג'וזף לוסי "בום!" (1968), מול אליזבת טיילור וריצ'רד ברטון, והאיש האבוד (1969), מול סידני פואטייה. הקריירה הקולנועית שלה נמשכה עד תחילת שנות ה-70, עם תפקידים בהם ב"האורחת" ("L'Invitée")  (1969), "הבתולה והצועני" (1970), "נישואיו של ברוקר צעיר" (1971) ו"זמן לאהבה" (1972).

### חיים אישיים
שימקוס התחתנה עם סידני פואטייה ב-1976, ויש להם שתי בנות: אניקה וסידני טמייה, שהיא גם שחקנית. לשימקוס שלושה נכדים; שניים מאניקה ואחד מסידני טמייה. סידני פואטייה מת ב-6 בינואר 2022, בגיל 94.

## קישורים חיצוניים

## הערות שוליים

קטגוריה:שחקניות קולנוע וטלוויזיה יהודיות קנדיות
קטגוריה:קנדים שנולדו ב-1934
קטגוריה:קנדיות שנולדו ב-1934
קומודיאנוס

**קוֹמוֹדְיַאנוּס** (בלטינית: **Commodianus**) היה משורר לטיני נוצרי, שפרח בערך בשנת 250 לספירה.

הסופרים הקדומים היחידים שמזכירים אותו הם  (סוף המאה ה-5), בספרו "De scriptoribus ecclesiasticis" (על סופרי הכנסייה), והאפיפיור גלסיוס הראשון בדקרטל "De libris recipiendis et non recipiendis" (על לקבל ולא לקבל ספרים), שבו יצירותיו מסווגות כ, כנראה בגלל הצהרות אפיקורסיות מסוימות הכלולות בהן. קומודיאנוס אמור להיות מהפרובינקיה הרומית באפריקה, על רקע הדמיון שלו לקיפריאנוס, וגם משום שהאסכולה האפריקאית הייתה המרכז הראשי של הנצרות הלטינית במאה השלישית; הועלתה גם השערה שמוצאו מסוריה.

כפי שהוא עצמו אומר לנו, הוא במקור היה עובד אלילים, אך התנצר כאשר התבגר, והרגיש שהוא נקרא להורות לבורים את האמת. הוא היה מחברם של שני אוספי שירה לטיניים ששרדו, "Instructiones" (הוראות) ו-"Carmen apologeticum" (שיר להגנת הדת) שפורסמו לראשונה ב-1852 על ידי  ב-Spicilegium Solesmense. כיום באוסף מידלהיל (Middlehill collection), כעת בצ'לטנהאם, שלפי ההשערה הובאו ממנזר .

האסופה "Instructiones Adversus Gentium Deos Pro Christiana Disciplina" (הוראות נגד אלילי הכופרים למען הדיסציפלינה הנוצרית), כוללת כ-80 שירים, שכל אחד מהם הוא אקרוסטיכון (למעט שיר 60, שבו האותיות הראשונות בסדר אלפביתי). בקריאה לאחור של תחילת כל שורה בשיר 80 מתקבל המשפט "Commodianus Mendicus Christi" (קומודיאנוס הקבצן של ישו). האסופה "Carmen apologeticum adversus Gentes et Judaeos" (שיר להגנת הדת כנגד היהודים ועובדי האלילים), בקצרה Carmen Apologeticum, היא ללא ספק של קומודיאנוס, אף על פי ששם המחבר (כמו גם הכותרת) נעדר, ואינו מוגבל באקרוסטיכון. הכותרת של שיר מספר 39 היא Nomen Gazaei ולכן יש שהסיקו מכך שקומודיאנוס היה מעזה. החלק הראשון של ההוראות מופנה לעובדי האלילים וליהודים. הוא תוקף את היהודים על דחיית ישו, והתנבא על גאולת עשרת השבטים, "היהודים הקדושים", והוא מגחיך את אלוהויות המיתולוגיה הקלאסית; השני מכיל הרהורים על אנטיכריסט, סוף העולם, תחיית המתים, ועצות לנוצרים, חוזרים בתשובה ואנשי הדת. ב-Apologeticum הוא קורא לכל האנושות לחזור בתשובה, לאור סוף העולם המתקרב. הופעתו של אנטיכריסט, המזוהה עם נירון קיסר והאיש מהמזרח, צפויה במועד מוקדם. אף על פי שהם מפגינים להט דוגמטי לוהט, השירים אינם יכולים להיחשב די אורתודוקסים. את החוקר הקלאסי המשקל לבדו מעניין. אף על פי שהם כתובים לכאורה ב, כללי הכמות מוקרבים לשם ההטעמה. ניתן לצטט את ארבע השורות הראשונות של ההוראות לשם המחשה:



שורות אלה מראות שהשינוי כבר עבר על הלטינית שהביא להיווצרותן של השפות הרומאניות. השימוש במקרים ומגדרים, בניית פועל ומילות יחס והצורות המילוליות מפגינים אי סדרים בולטים. המחבר, לעומת זאת, מפגין היכרות עם המשוררים הלטיניים הורטיוס, ורגיליוס ולוקרטיוס.

## קישורים חיצוניים
* 

*Texts at The Latin Library
*Paul Lejay (1908). "". In *Catholic Encyclopedia*. **4.** New York: Robert Appleton Company.
*Opera Omnia by Migne Patrologia Latina with analytical indexes


## ביאורים

## הערות שוליים

קטגוריה:אבות הכנסייה
קטגוריה:סופרים רומאים
קטגוריה:משוררים רומאים
רסיסים של חיבה

**רסיסים של חיבה** (באנגלית: **A Thousand Acres**) הוא סרט קולנוע אמריקאי משנת 1997 בבימויה של ג'וסלין מורהאוס, עם ג'סיקה לאנג, מישל פייפר, ג'ניפר ג'ייסון לי וג'ייסון רוברדס בתפקידים הראשיים.

התסריט מבוסס על הרומן "A Thousand Acres" של ג'יין גרייבס סמיילי משנת 1991 שזכה בפרס פוליצר לסיפורת ול"פרס חוג מבקרי הספר הלאומי"  לסיפורת.

העלילה היא בהשראת המחזה המלך ליר של ויליאם שקספיר – אב זקן וחולה עומד לחלק ירושה לשלוש בנות.

ג'סיקה לאנג הייתה מועמדת לפרס גלובוס הזהב לשחקנית הטובה ביותר - סרט דרמה.

## תקציר העלילה
לארי קוק (ג'ייסון רוברדס) הוא בעל חווה חקלאית גדולה באיווה. יש לו שלוש בנות, הבכורה-ג'יני (ג'סיקה לאנג) – נשואה לטאי סמית' (קית' קאראדין) ואין להם ילדים. השנייה היא רוז (מישל פייפר) הנשואה לפיטר לואיס (קווין אנדרסון) ולהם שתי בנות מתבגרות – פאמי (מישל ויליאמס) ולינדה (אליזבת מוס) והשלישית היא קרולין (ג'ניפר ג'ייסון לי) שמתגוררת בדה מוין ועוסקת בעריכת דין.

לארי הוא אלמן ומתקשה לתפקד. הוא רוצה להוריש את החווה לבנותיו כדי שתמשכנה לנהל את החווה בעזרת בעליהן. ג'יני ורוז מסכימות וקרולין מסרבת. לארי כועס ומנתק את הקשר עם קרולין.

יחסיה של ג'יני עם בעלה לא יציבים על רקע חוסר יכולתה ללדת. היא מקיימת קשרים אינטימיים עם ג'ס קלארק (קולין פירת') בנו של חוואי שכן בשם הרולד קלארק (פאט הינגל). ג'ס היה בעבר בן זוגה אבל הוא עזב את המקום וחזר כעבור 13 שנים.

מצבו הנפשי והקוגניטיבי של לארי הולך ומתערער. הוא מרבה בשתיית אלכוהול, נפצע בתאונה וג'יני אוסרת עליו לנהוג. הוא מפתח שנאה כלפי ג'יני ורוז ומבקש לנשל אותן מהחווה בעזרת עורכת הדין קרולין. בשלב זה מגלה רוז לג'ני כי לארי אביהן ניצל אותן מינית בילדותן. הוא התחיל בג'יני ואחר כך עבר לרוז. ג'יני שהייתה עד אז בהדחקה, מקבלת זאת קשה.

לארי טוען ששתיהן גורמות נזק לחווה אך מפסיד במשפט. פיטר נהרג בתאונה עצמית לאחר שהיה שיכור. ג'יני עוזבת את החווה ומתחילה לעבוד כמלצרית. לאחר זמן מתקשרת אליה רוז ומגלה לה כי סרטן השד ממנו סבלה מספר שנים, התפרץ שוב ומצבה קשה. ג'יני נפרדת ממנה בבית החולים, חוזרת לחווה, מוכרת אותה לתאגיד ועוברת משם עם פאמי ולינדה.

## צוות השחקנים

## קישורים חיצוניים

*קדימון לרסיסים של חיבה, באתר יוטיוב
*רוז משוחחת עם ג'יני על ההתעללות המינית על ידי אביהן, באתר יוטיוב

קטגוריה:סרטי 1997
קטגוריה:סרטים אמריקאיים
קטגוריה:סרטים באנגלית

קטגוריה:סרטי דרמה אמריקאיים
קטגוריה:סרטים על אחיות
קטגוריה:התעללות מינית
קטגוריה:סרטים המבוססים על רומנים אמריקאים
קאוטוקיינו (כפר)

הכפר **קאוטוקיינו** (בנורווגית: **Kautokeino**, בסאמית צפונית: **Guovdageainnu** (מילולית "דרך מרכז") או **Guovdageaidnu** (מילולית: "הדרך של המרכז")), הוא המרכז המנהלי של מטרופולין קאוטוקיינו במחוז טרומס ופינמרק בנורווגיה. הכפר נמצא לאורך , בערך 60 ק"מ דרומית לכפר מאסי ובערך 40 קילומטרים צפונית לגבול פינלנד-נורווגיה.

הכפר משתרע על שטח של 2.45 קמ"ר, ונכון ל-2022 היו בו 1,510 תושבים, וצפיפות אוכלוסין של 616 תושבים לקמ"ר.

בכפר נמצאים כנסיית קאוטוקיינו, האוניברסיטה הסאמית, בית הספר התיכון, בית הספר לרעיית איילים והאולם האזורי, וכן מוקדים מסחריים כמו תחנת הדלק, ומשרדים של העיתון הסאמי "". במרכז נמצא מרכז קניות Márkan Senteret, סניף , סניף צפון של בנק  ומשרדי השידור הציבורי NRK. מסעדת "בודו" ("הפסקה" בסאמית) שהייתה גם היא במרכז נסגרה. בכפר ישנו גם סניף של , ופאב מקומי בשם "Mara's pub" שמארח הופעות חיות. לאורך כביש E45 דרומית לכפר, נמצא האזור המסחרי עם סניפים של רשת המרקט  ושל רשת הדיסקאונט .

הכביש האירופי E45 (לשעבר כביש לאומי 93) עובר בכפר בדרכו דרומה אל אלטה. שדה התעופה הקטן של קאוטוקיינו ממוקם צפונית לכפר.

## היסטוריה
ב-1852 התחולל בכפר מרד קאוטוקיינו.

בשנים 1882–1883 הקים  בכפר מצפה לזוהר הקוטב. הוא לא הצליח לתעד בצילומים את זוהר הקוטב, אך השתמש במצלמה כדי לתעד נופים, מבנים ואנשים. הוא היה הראשון שתיעד את הסאמים בקאוטוקיינו בפורטרטים עם שמותיהם המלאים, שלא על תקן תייר או כדגימות לגזע. האוסף של טרומהולט הפך ב-2012 לחלק ממסמכי המורשת של נורווגיה לפי אונסק"ו, כך לפי תצוגה בחזית בניין  באוניברסיטת ברגן.

קאוטוקיינו שימשה בתור אתר הצילומים של סדרת הדרמה Outlier (TV series) בשנת 2020.

## גלריה

Skjöldebrand-Kautokeino.jpg|ציור של הכפר קאוטוקיינו ב-1799, מאת 
Kautokeino med Kautokeino kyrkje.jpg|נוף בקאוטוקיינו 2007. כנסיית קאוטוקיינו מימין.
This is the center of the sami town Kautokeino.jpg|מרכז הכפר קאוטוקיינו ב-2009, במרכז תחנת הדלק Esso.
KautokeinoEsso.JPG|תחנת הדלק Esso בקוטוקיינו בשנת 2012, וברקע בניין קמפוס דייהטוסידה, מקום מושבה של האוניברסיטה הסאמית.


## קישורים חיצוניים

## הערות שוליים

קטגוריה:נורווגיה: יישובים
דיפ פאנק (Funk)

**דיפ פאנק (Funk)** (באנגלית: **Deep funk**) הוא תת-סוגה מוזיקלית של מוזיקת פאנק (Funk) הכולל הדגשה של הגרוב ואלתור. המונח משמש גם לתיאור הקלטות פאנק "נדירות" שנבדקו על ידי אספנים ותקליטנים. אמנים כמו ג'יימס בראון והמטרס  היוו מעין בסיס לתת-הסוגה המוזיקלית הזו.

## רקע
מקורה של תת-הסוגה המוזיקלית היא בשנות ה-60 וה-70, בארצות הברית.

הסוגה המוזיקלית נורת'רן סול, שהיא מעין סוגת מוזיקה וריקוד שצמח בצפון ומרכז אנגליה בסוף שנות ה-60 מסצנת המוד הבריטית, בעלת קווי דמיון לדיפ פאנק.

## הערות שוליים

דיפ פאנק (Funk)
קטגוריה:פאנק (Funk)
בויוס

**בויוס** או **בויוז** הוא מאפה טורקי ממקור יהודי ספרדי, המזוהה בפרט עם העיר איזמיר, טורקיה.

בימינו, נותרה איזמיר העיר היחידה שבה מכינים את הבויוס באופן מסחרי ובהתאם למתכון המקורי כפי שפותח בידי יהודי העיר, והוא נמכר בה בדוכנים כאוכל רחוב. בקרב תושבי העיר נחשב הבויוס לאחד מסמלי העיר ולכמיהה לשוב אליה כשהם נמצאים הרחק ממנה. הבויוס בגרסתו הפופולרית ביותר באיזמיר הוא ללא מילוי, אולם ניתן גם להוסיף לו מלית בשר או גבינה או תרד.

מקובל להגיש את הבויוס לצד תה שחור וביצה קשה עם פלפל שחור.

## מקור
כמעט כל המקורות מסכימים כי מקורו של הבויוס במטבח היהודי ספרדי. מקור המאכל בקהילה היהודית שהתיישבה באימפריה העות'מאנית לאחר שגורשה מספרד בשנת 1492. היהודים התיישבו במספר רב של ערים עות'מאניות בולטות בתקופה, וביניהן בלטה במיוחד איזמיר כאחד היעדים העיקריים. הסברים אלה נתמכים על ידי נוכחותו של מאפה דומה מאוד במסורות הקולינריות של מדינות אחרות שהושפעו מהתרבות הספרדית כדוגמת ארגנטינה, צ'ילה, פרו ומקסיקו, שבהן *הבולוס* פופולריים במיוחד בקרב יהודים ספרדיים, לרוב עם מילוי גבינה ותרד. הן בספרדית של תקופת הרנסאנס והן בשפת הלאדינו פירוש המילה בולוס הוא "צרור, חבילה".

עד לאחרונה, כל האופים שהכינו בויוס באיזמיר היו בני הקהילה היהודית של העיר, והאופים הנוכחיים הוכשרו כולם על ידי אברהם אוסטה, ששמו מהדהד עד היום בסלוגנים השיווקיים שאומצו על ידי חלק מהאופים הללו, המשווקים את ה"בויוס של אברהם אוסטה".

## הכנה
בצק הבויוס עשוי מתערובת של קמח, שמן חמניות ומעט טחינה. לאחר שמערבבים את המרכיבים השונים, לשים את העיסה ביד, מגלגלים אותה לכדור ומניחים אותו בצד למשך שעתיים. לאחר מכן משטחים את העיסה לרוחב צלחת ומשאירים אותה שוב לנוח. לאחר מכן לשים את הבצק שוב ופותחים אותו פעם נוספת, ואז יוצרים ממנו גליל ומשאירים אותו לנוח למשך מספר שעות. כאשר העיסה עדיין רכה אך עומדת להתפצל לחתיכות, בוצעים ממנה כדורים קטנים, מכניסים לשורות של מחבתות קטנות ומשרים בשמן צמחי בין חצי שעה לשעה. לאחר מכן, העיסה מקבלת צורה אליפטית במרקם שמזכיר מילפיי. לאחר מכן מכניסים את הכדורים הקטנים על מגש לתנור בטמפרטורה גבוהה מאוד עם מלית של גבינה או תרד או ללא מלית כלל.

## ראו גם
* בורקס
* בולמאס
* קניש

## קישורים חיצוניים

## הערות שוליים

קטגוריה:מילים וביטויים בטורקית
קטגוריה:המטבח היהודי ספרדי
קטגוריה:המטבח היהודי
קטגוריה:איזמיר
קטגוריה:המטבח הטורקי
המאסטרו

**המאסטרו** הייתה תוכנית דוקו-ריאליטי שעקבה אחר חיי הזמר צביקה פיק. התוכנית שודרה בערוץ ביפ בשנת 2005 והחל מה-16 באוגוסט 2022 משודרת באפליקציית הסטרימינג של קשת 12 +12.

המאסטרו הייתה דוקו ריאליטי הסלב הראשון בישראל, בדומה למשפחת אוסבורן  וסללה את הדרך לתוכניות דומות בהם "הבוזגלוס" וה"גולדשטיינים".

במאית התכנית והעורכת הראשית היא סיגל שביט. 

גיא מזיג כתב וגם ביצע את שיר הנושא.

## עלילה
צביקה פיק הוא זמר פופ ומלחין מצליח שחי עם בת זוגו הנערה בת ה-18 שירה מנור.
התכנית התמקדה בחייו האישיים, לצד שירה ובנותיו דניאלה ושרונה. במהלך העונה התכונן פיק לתחרות קדם אירוויזיון 2005, בה הפסיד לבסוף לשירי מימון, והוצג הליך כתיבת לחן השיר והפקתו, איתור זמרות הליווי וכו'.
כמו כן, הגיע פיק לעיר הולדתו בפולין במסגרת טיול שורשים, קיבל את דמותו שהוצגה במוזיאון השעווה הישראלי במגדל שלום והגיע להצגת מרי לו.

שם הסדרה ניתן לה בעקבות ראיון שנתן פיק ובו הסביר על ההבדל בין היחס לו זכה בישראל לבין הכבוד בארצות זרות. הוא המשיך להשתמש בכינוי לאחר התכנית באופן קבוע בחברת ההפקה שלו, כשופט בכוכב נולד ועוד.

## משתתפים ואורחים
צביקה פיק - זמר פופ ומלחין מצליח ונערץ בן 55, בן זוגה של שירה, אוהב גלידה ומתמודד בתחרות קדם האירוויזיון.

שירה מנור - נערה בת 18, בת זוגו של צביקה קטנה ממנו ב-36 שנים. בפרק הראשון של התוכנית מסופר כי היא וצביקה הכירו במסיבה.

אורית ברדה - סוכנת הבית.

בתוכנית התארחו רבים מחבריו, מכריו ומשפחתו של פיק כגון אימו פאולינה, בנותיו הזמרות שרונה ודניאלה (המכונות האחיות פיק), אמיר פרישר גוטמן (שבאותם הימים שמו היה אמיר פיי גוטמן), רינת גבאי ועוד.

## הפקה
ב-25 ביוני 2004 פורסם באתר החדשות ynet על סדרת מציאות חדשה על צביקה פיק ב-20 באוגוסט פורסם באתר החדשות הארץ שדרוש לתוכנית בית מפואר בן 5 חדרים וב-25 באוגוסט שהתוכנית בוטלה.

התוכנית שודרה בשעה 22:00.

לאור הצלחת התוכנית הוחלט ב-19 ביוני 2005 על תכנון עונה שנייה לתוכנית אך למעשה זה לא צלח ולא יצאה עונה שנייה לתוכנית.

הצילומים אינם נערכו בביתו של פיק אלא בוילה שנשכרה במיוחד לתוכנית.

## פרקים
*מסע בעקבות השמאלץ - פיק מבקר בעיר הולדתו בפולין.
*לגור איתו - חניכת סט הצילומים ברמת השרון.
*הספירה לאחור - חגיגת סילבסטר בסוף שנת 2004.
*דג ושמו צביקה - פיק מבקר באילת ומגלה כי חנכו זן דגים חדש על שמו בפארק המצפה התת-ימי באילת.
*יהלומים לנצח - צביקה ושירה מגיעים לחתונה של פנינה רוזנבלום.
*ארוחה משפחתית - חגיגות יום ההולדת לאמו של צביקה.
*צביקה וחברים - האודישנים לבחירת זמרות הליווי.
*סיפור הפרוורים - הצגת מרי לו.
*פגוש את העיתונות - ראיון לאמיר קמינר.
*קו הסיום - תחרות קדם אירוויזיון 2005.

## קישורים חיצוניים

* 
*
*

## הערות שוליים

קטגוריה:צביקה פיק
קטגוריה:תוכניות מציאות ישראליות
קטגוריה:תוכניות טלוויזיה ישראליות שעלו לשידור בשנות ה-2000
קטגוריה:קשת: תוכניות וסדרות
קטגוריה:תוכניות טלוויזיה ישראליות מבוססות על פורמט אמריקאי
קטגוריה:סדרות טלוויזיה ישראליות שעלו לשידור בשנת 2005
יש בך הכל

"**יש בך הכל**" הוא שיר של הזמר-יוצר הישראלי עקיבא תורג'מן. השיר נכתב בידי עקיבא וצורית תורג'מן, והולחן בידי עקיבא. הוא הופק ועובד בידי סתיו בגר ויצא לאור בתור סינגל ב-23 בפברואר 2022.

## רקע
השיר נכתב בידי הזמר-יוצר הישראלי עקיבא תורג'מן ואשתו צורית תורג'מן. הוא הולחן בידי עקיבא, והופק ועובד בידי סתיו בגר. הוא יצא לאור כסינגל ב-23 בפברואר 2022 ועם יציאתו פרסם עקיבא הסבר על השיר:

## קבלה ביקורתית
רחלי פלנט רוזן מאתר סרוגים כתבה כי "נראה שמדובר בשיר שייכנס גם ללב וגם לקונצנזוס הישראלי". באותו האתר, הקליפ תואר כ"מלווה בעדינות ובתבונה את הקושי שהוא מתמודד איתו, כאדם כבד משקל. הוא עובר תהליך של הבנה, שהוא שלם בדיוק כפי שהוא".

## וידאו קליפ
עם יציאתו הועלה הוידאו-קליפ של השיר לערוץ היוטיוב של עקיבא ולעמוד האינסטגרם שלו. הקליפ בוים על ידי יעקב אסרף ומשחק בו השחקן הישראלי אמיר זרד אותו הזכיר עקיבא בתיאור המצורף לקליפ:

ב-1 במרץ, כשבוע לאחר יציאת השיר והקליפ, פרסם עקיבא באינסטגרם פוסט בו הוא מסביר את התהליך בו לוהק אמיר זרד לתפקיד ואת הסיבות לכך:
נכון לאוגוסט 2025 לשיר יש למעלה מ-22 מיליון צפיות.

## הצלחה
השיר זכה להצלחה רבה והשמעות רבות ברדיו עם 1286 השמעות ברדיו בשנת 2022. בחול המועד פסח תשפ"א השיק עקיבא את סבב ההופעות שלו בשם "יש בך הכל -הסיבוב החדש!"

השיר זכה בתואר "שיר השנה" במצעד המוזיקה השנתי של האתר "כיכר השבת", של תחנת הרדיו "קול פליי" ושל תחנת הרדיו "קול ברמה" לסיכום שנת ה'תשפ"ב במוזיקה היהודית, ובמקום 11 ברשימת 30 השירים שעשו את השנה על ידי בחדרי חרדים.

### מיקומי שיא

## קישורים חיצוניים

## ביאורים

## הערות שוליים

קטגוריה:שירים בעברית
קטגוריה:שירים על ילדות
קטגוריה:שירי עקיבא תורג'מן
בולמאס

**בולמאס** (ידוע גם בשמות **בורמאיקוס**, **רודנ'צס**) הוא מאפה מסורתי מהמטבח היהודי ספרדי. המאפה עשוי מבצק דק ובתוכו מלית של גבינות עם תרד, מנגולד (פזי) או חצילים, שלבסוף נכרך לצורת שבלול. הבולמאס נחשב, לצד הבורקס והבויוס, לאחד משלושת המאפים הקלאסיים שהוגשו בבוקר שבת במטבח של יהודי טורקיה.

במטבח הישראלי בן-זמננו נהוג להכין בורקס תרד גם כן בצורת שבלול. ייתכן ומנהג זה קיבל השראה מצורתו המעוגלת של הבולמאס.

בקהילות מסוימות הגישו באופן מסורתי בראש השנה ובסוכות גרסה מיוחדת של המאפה עם מלית דלעת.

## שמות
בקרב יהודי יוון (ובפרט בסלוניקי וברודוס) המאפה נודע בשם רודנ'צס (rodanches), בשל צורתו המזכירה את פרח הוורד.

בקרב היישוב הספרדי הישן בירושלים, המאכל נודע בשם בורמאיקוס, כאשר "בורמאיקוס דה פזי" הוא בולמאס תרד/מנגולד, "בורמאיקס דה ברנג'נה" הוא בולמאס חצילים, "בורמאיקוס דה קזו" כולל מלית של גבינה מלוחה, תפוח אדמה וביצה. לצד כל אלה הייתה גם גרסה בשרית בשם "בורמאיקוס דה קרנה", הכוללת מלית של גומו: תערובת של בשר טחון, בצל וצנוברים.

## הכנה
את הבולמאס המסורתיים מכינים מבצק שמרים, אותו לשים לכדורים קטנים. מניחים לכדורים לתפוח כשהם מושרים בשמן, מה שמסייע ליצירתו של בצק פריך המזכיר בצק פילו. לאחר מכן מגלגלים ומותחים כל כדור בצק עד שנוצר עיגול דק מאוד. מפזרים את המלית על קצה הבצק ומגלגלים עד שנוצר מעין גליל ארוך. לבסוף, כורכים את הגליל לצורת שבלול, ואופים עד שמתקבל גוון זהוב.

## ראו גם
* בויוס - מאפה מסורתי נוסף מהמטבח של יהדות ספרד
* בורקס - שם כולל לאוסף של מאפים פופולריים בישראל שמקורם גם כן ביהדות ספרד, מוגשים כמתאבנים
* ספנקופיטה - מאפה פילו דומה מהמטבח היווני

## קישורים חיצוניים
* דרך הבורקס, אסיף
* מתכון לבויוס (בּוּלֵמָס), אסיף

## הערות שוליים

קטגוריה:המטבח היהודי ספרדי
קטגוריה:המטבח היהודי
קטגוריה:המטבח הטורקי
קטגוריה:מתאבנים
קטגוריה:מאכלי גבינה
קטגוריה:מאפים
קטגוריה:מאפים ממולאים
קטגוריה:מאכלי תרד
חיים רגב

**חיים רגב** (נולד ב-25 ביולי 1967) הוא דיפלומט ישראלי, לשעבר שגריר ישראל לאיחוד האירופי ולנאט"ו בבריסל. כיהן בעבר כסמנכ"ל מזרח תיכון ותהליך השלום במשרד החוץ, וכראש המטה של שר החוץ גבי אשכנזי.

## ביוגרפיה
רגב נולד בקריית מלאכי בשנת 1967 ולמד בבית הספר "בויאר" בירושלים. שירת בצה"ל כמ"פ חי"ר והשתחרר בדרגת סרן. בעל תואר ראשון במדע המדינה ולימודי המזרח התיכון, ותואר שני (MBA) במנהל עסקים מאוניברסיטת תל אביב.

חיים רגב הצטרף למשרד החוץ ב-1994 ועם סיום קורס הצוערים של משרד החוץ, בקיץ 1996, הוצב בנציגות ישראל במסקט, שבעומאן, הנציגות הרשמית הראשונה של ישראל שנפתחה במפרץ הפרסי. בשנת 1998 עבר לשרת בארצות הברית בעקבות מינויו כסגן הקונסול הכללי של ישראל למיאמי ופוארטו ריקו. בין השנים 2008–2004 שימש כיועץ לענייני קונגרס בשגרירות ישראל בוושינגטון. ב-2008 הושאל למנהלת חומה שבמשרד הביטחון לתפקיד ראש ענף, בדרגת סא"ל, האחראי על הקשרים עם ארצות הברית.

בשנת 2013 מונה למנהל מחלקת התיאום במשרד החוץ. באוגוסט 2016 קודם לתפקיד סגן המנהל הכללי, ראש אגף המזרח התיכון ותהליך השלום במשרד החוץ.

במאי 2020 מונה במקביל לתפקיד ראש המטה של שר החוץ גבי אשכנזי.

באוגוסט 2021 החל תפקידו כשגריר ישראל לאיחוד האירופי ולנאט"ו בבריסל.

## חיים אישיים
חיים רגב נשוי ואב לשני בנים ולבת.

## קישורים חיצוניים
* חיים רגב, באתר משרד החוץ

קטגוריה:דיפלומטים ישראלים
קטגוריה:שגרירי ישראל באיחוד האירופי
קטגוריה:בוגרי תיכון בויאר
קטגוריה:בוגרי אוניברסיטת תל אביב
קטגוריה:ישראלים שנולדו ב-1967
הפיגוע בסניף שופרסל בירושלים

**הפיגוע בסניף שופרסל בירושלים** היה פיגוע תופת של ארגון הטרור החזית העממית לשחרור פלסטין, שהתרחש ב-21 בפברואר 1969 בסניף אגרון של רשת שופרסל. בפיגוע נרצחו שני ישראלים ותשעה אנשים נפצעו.

## הפיגוע בסניף שופרסל
ב-21 בפברואר 1969 הופעל מטען חבלה, שהונח בסניף של רשת המרכולים שופרסל ברחוב אגרון בירושלים, מרכול הומה אדם. כתוצאה מכך נרצחו שני אנשים ונפצעו תשעה. בפיגוע זה נרצחו  בן ה-21 מנתניה ו בן ה-22, סטודנטים באוניברסיטה העברית, שנכנסו למרכול כדי לקנות מצרכים לטיול. מטען חבלה שני נמצא במרכול ונוטרל.

בחקירה שלאחר הפיגוע נחשף ארסנל של נשק, אשר כלל חומרי נפץ.

## אחרי הפיגוע
ב-25 בפברואר 1969, ארבעה ימים אחרי הפיגוע בסניף שופרסל, הטמינו אותם מחבלים של החזית העממית שתי פצצות בחלון של הקונסוליה הבריטית בירושלים. המטען התפוצץ בדירתה של מזכירה בקונסוליה, שלא הייתה בבית באותה עת. לא היו נפגעים, אף על פי שהחדר ניזוק. ניסיון להניח מטען בקונסוליה ביום שישי קודם לכן נכשל כשהמטען התגלה ונוטרל.

### המחבלים
חמישה מחבלים המעורבים בפיגוע הועמדו לדין. שלושה מהם נדונו למאסר עולם, אחד נדון ל-15 שנות מאסר ואחת - לחמש שנות מאסר.

אחת מהנידונים למאסר עולם, רסמיה עודה, נמנתה בשנת 1979 עם 78 אסירים ששוחררו על ידי ישראל במסגרת עסקה לשחרור החייל השבוי אברהם עמרם, וגורשה לירדן. בשנת 1994 היא היגרה לארצות הברית, שם נתגלה שהפרה את חוקי ההגירה האמריקאים, בכך שהשמיטה את העובדה כי הורשעה במעורבות בפיגוע בירושלים ב-1969 וישבה כעשור בכלא הישראלי. עקב כך גורשה מארצות הברית בשנת 2017, לפי החלטת בית המשפט האמריקאי.

## קישורים חיצוניים
* ; 
* ; 
* 
* 
* 
* 
* 
* 
* 
* 

## הערות שוליים

קטגוריה:החזית העממית לשחרור פלסטין
קטגוריה:ירושלים: פיגועי מטען חבלה
קטגוריה:טרור פלסטיני
קטגוריה:1969 בישראל
קטגוריה:פעולות טרור ב-1969
קטגוריה:שופרסל
גרג טרזן דייוויס

**גרגורי דייוויס** **ג'וניור** (באנגלית**: Gregory Davis, Jr.** נולד ב-25 בספטמבר 1993), הידוע יותר בשם **גרג טרזן דייוויס** הוא שחקן קולנוע וטלוויזיה אמריקאי.

## ביוגרפיה
גרגורי דייוויס ג'וניור נולד ב-25 בספטמבר 1993 בניו אורלינס. לקולט באטלר ולגרגורי דייוויס שהיה מתאגרף. הוא סיים את לימודיו בתיכון עדנה קר בשנת 2011 שם שיחק בקבוצת הפוטבול. דייוויס למד באוניברסיטת המדינה של לואיזיאנה בבאטון רוז', שם התמחה בחינוך בבית ספר יסודי והוראה. הוא נרשם לראשונה ללימודי רפואת שיניים באוניברסיטת המדינה של לואיזיאנה, אך לאחר שנת הלימודים הראשונה שלו, הוא החליט להחליף מגמות. דייוויס סיים את לימודיו ב-2015.

## קריירה
בזמן שלמד באוניברסיטה, החל דייוויס את הקריירה שלו במדיה החברתית ופרסם סרטוני קומיקס בפלטפורמות האינסטגרם ו-Vine תוך שימוש במערכונים וסרטונים קומיים. הוא פרסם תחת השם הבדוי "TheRealTarzan", ובכך הפך לזיהוי כ"טרזן". כינוי זה בא ממבנה גופו והראסטות שמהווה דמיון לדמות טרזן. דייוויס הופיע בקליפ של "Where Is Da Milk".

דייוויס יצר אופרת סבון שבועית באינסטגרם בשם "Living with Jane" וסרט המשך, "Living with Jane 2". דייוויס כתב, הפיק, הקליט ופעל ככל דמות באופרת הסבון השבועית.

בסמסטר האחרון שלו בקולג', דייוויס התחיל לשחק בתיאטרון של האוניברסיטה במחזה "By the Way, Meet Vera Stark" בו גילם את דמותו של לירוי ברקסדייל. לאחר שסיים את לימודיו ב-2015, דייוויס התחיל כמורה בבית ספר יסודי הממוקם אוניברסיטת לואיזיאנה, כשלימד בכיתות א'-ג'. דייוויס החליט להמשיך במשחק לאחר ש"הבנתי שהגיע הזמן לשנות קריירה לאחר שהטפתי לתלמידים שלי שהם צריכים ללכת בעקבות החלומות שלהם לא משנה מה". לאחר כמעט שנתיים של הוראה, דייוויס ההחל להתמקד במשחק. דייוויס הופיע גם דגמן והופיע בפרסומות בהן לחברות כמו נייקי וקוקה קולה.

הוא החל להופיע בהצגות במה ובסרטים שונים ברחבי אזור ניו אורלינס. בשנת 2017 שיחק בתפקיד אורח בתור ריס בסדרת הטלוויזיה "שיקגו PD".

### משחק
בשנת 2018, דייוויס עבר ללוס אנג'לס כדי להתמקד בקריירת המשחק שלו. הוא גילם את קאהד בסרט האנתולוגיה קומדיה אימה בסרט , "Tales from the Hood 2". הוא שיחק בתפקיד חוזר בסדרת הטלוויזיה "צרות טובות" של Freeform ובתפקיד אורח בסדרה "בית המשפט!" של CBS.

במאי 2021, דייוויס חתם עם סוכנות השחקנים ICM Partners.

בנובמבר 2021, פורסם שדייוויס לוהק לתפקיד חוזר בסדרת הדרמה הרפואית "האנטומיה של גריי". זה היה תפקידו הגדול הראשון; הוא מגלם את ד"ר ג'ורדן רייט, במינסוטה, לצד סקוט ספידמן ואלן פומפאו.

בשנת 2022 שיחק בסרט הקולנוע "אהבה בשחקים: מאווריק". בשנת 2021 לוהק לסרטו של טום קרוז, "משימה בלתי אפשרית: נקמת מוות – חלק ראשון".

## חיים אישיים
לדייוויס יש תוכנית אימוני כושר מורכבת והוא נהנה מאפייה ובישול.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:אמריקאים ילידי לואיזיאנה
קטגוריה:ניו אורלינס: אישים
קטגוריה:בוגרי אוניברסיטת המדינה של לואיזיאנה
קטגוריה:אנשי חינוך אמריקאים
קטגוריה:דוגמנים אמריקאים
קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1993
אברהם קורלנד

**אברהם קורלנד** (בדנית: **Abraham Kurland**; 10 ביוני 1912 – 14 במרץ 1999) היה מתאבק יהודי-דני, סגן אלוף אולימפי (לוס אנג'לס 1932) אלוף אירופה (סטוקהולם 1934), אלוף המכביה הראשונה (1932) ו-12 פעמים אלוף דנמרק (1932–1949)

## ביוגרפיה
קורלנד נולד באודנסה וגדל בקופנהגן. הוא התאמן במועדון הכח קופנהגן. אחיו הצעיר, שמעון (1926–2016), אף הוא היה מתאבק מצטיין.

#### אלוף המכביה
ב שנערכה בתל אביב באפריל 1932 הוא זכה במדליית זהב בהיאבקות בסגנון יווני-רומי במשקל קל.

#### סגן אלוף אולימפי
ארבעה חודשים לאחר מכן באולימפיאדת לוס אנג'לס (1932) הוא זכה במדליית כסף בהיאבקות בסגנון יווני-רומי במשקל קל. בתחרות השתתפו 6 מתאבקים שהתמודדו כולם נגד כולם. בקרב הראשון הוא ניצח את יוניצ'י ימזקי מיפן בהפלה, בקרב השני הוא הפסיד לסגן אלוף האוליפמי היוצא אדוארד שפרלינג מגרמניה בנקודות שכה בארד. הקרב השלישי מול סילביו טוצי מאיטליה לא התקיים לאחר שהאיטלקי פרש מהטורניר לאחר הסיבוב הראשון. בקרב הרביעי הוא הפסיד בנקודות לאריק מלמברג משוודיה שזכה בזהב.

#### אלוף אירופה
באליפות אירופה שנערכה בסטוקהולם, שוודיה באוקטובר 1934 זכה בשתי מדליות במשקל קל, זהב וארד. מדליית זהב בסגנון יווני-רומי ומדליית ארד בסגנון חופשי.

באליפות אירופה שנערכה בבריסל, בלגיה בספטמבר 1935 זכה במדליית כסף במשקל קל בסגנון יווני-רומי, אחרי לורי קוסקלה מפינלנד ולפני וולפגנג ארל מגרמניה. בטורניר עצמו הוא ניצח בכל ששת הקרבות שלו כולל את לורי קוסקלה וללא ספק היה המתאבק הטוב בביותר במשקל שלו, אבל בגלל שיטת הניקוד באותה העת זכה קוסקלה.

למרות היותו מועמד מוביל למדליית זהב באולימפיאדת ברלין (1936) הוא וחבריו היהודים בחרו להחרים את המשחקים האולימפיים בשל יחסם של הנאצים ליהודים. בהיעדרו זכה במדליית הזהב לורי קוסקלה.

מאותה שנה ובכל תקופת מלחמת העולם השנייה הוא לא התחרה בתחרויות בינלאומיות.

#### הבריחה מדנמרק
בשנת 1943 ברח עם מספר מתאבקים יהודים לשוודיה בסירה ושם התגוררו אצל משפחותיהם של מתאבקים שוודים. בשנת 1945 חזר למולדתו והחל לעבוד כמאמן עד 1962.

בהיותו בן 36 באולימפיאדת לונדון (1948) הוא סיים במקום תשיעי במשקל קל בסגנון יווני-רומי. בסיבוב הראשון הוא ניצח את אלפרד יאוך מאוסטריה בהפלה, בסיבוב השני הוא הפסיד לשריף דמג' מלבנון בהחלטת שופטים ובסיבוב השלישי הוא הפסיד לגוסטב פריי משוודיה בהחלטת שופטים.

#### מאמן
בשנת 1962 הוביל את חניכו ביארן אנסבול לתואר סגן אלוף העולם בטולדו, אוהיו.

## קישורים חיצוניים

## הערות שוליים

קטגוריה:מתאבקים בסגנון יווני-רומי
קטגוריה:מתאבקים בסגנון חופשי
קטגוריה:מתאבקים יהודים דנים
קטגוריה:ספורטאים יהודים דנים
קטגוריה:אלופי המכביה: מתאבקים
קטגוריה:משתתפים יהודים באולימפיאדת לוס אנג'לס (1932)
קטגוריה:דנים שנולדו ב-1912
קטגוריה:נפטרים ב-1999
שמעון קורלנד

**שמעון קורלנד** (בדנית: **Simon Kurland**; 1923 – 2016) היה מתאבק יהודי דני, אלוף המכביה השלישית (1950) ואלוף דנמרק.

## ביוגרפיה
קורלנד גדל בקופנהגן והתאמן במועדון הכח קופנהגן. אחיו הבכור, אברהם (1912–1999) היה סגן אלוף אולימפי בהיאבקות (לוס אנג'לס 1932).

#### אלוף המכביה
ב שנערכה בתל אביב באפריל 1950 הוא זכה לכבוד לשאת את דגל דנמרק בטקס הפתיחה של המשחקים. במשחקים עצמם הוא במדליית זהב בהיאבקות בסגנון יווני-רומי במשקל קל, לפני נחומזון מישראל ישראל ולייבוביץ מקנדה.

בשנת 1943 ברח עם מספר מתאבקים יהודים לשוודיה בסירה ושם התגוררו אצל משפחותיהם של מתאבקים שוודים.

## קישורים חיצוניים

* SOME OF HAKOAH'S HISTORICAL PAST

## הערות שוליים

קטגוריה:מתאבקים בסגנון יווני-רומי
קטגוריה:מתאבקים בסגנון חופשי
קטגוריה:מתאבקים יהודים דנים
קטגוריה:ספורטאים יהודים דנים
קטגוריה:אלופי המכביה: מתאבקים
קטגוריה:דנים שנולדו ב-1923
קטגוריה:נפטרים ב-2016
מטריצת בלבול

בענף למידת המכונה, ובאופן ספציפי בבעיות סיווג סטטיסטי, **מטריצת בלבול**, המכונה גם **מטריצת טעות**, היא טבלה המציגה באופן ויזואלי, ביצועי מודל סטטיסטי, בדרך כלל בתחום הלמידה המונחית. באופן ספציפי, המטריצה מציגה היכן המודל הצליח לחזות את המצב הנכון והיכן לא. כל שורה במטריצה מייצגת את המופעים במחלקה **בפועל** (כלומר, התשובה הנכונה) בעוד שכל עמודה מייצגת את המופעים במחלקה **חזויה** (כלומר, התשובה שהמודל חזה כנכונה), או להפך.

המטריצה היא סוג מיוחד של לוח שכיחות, בעל שני ממדים ("בפועל" ו"חזויים").

## דוגמה
בהינתן מדגם של 12 אנשים, 8 שאובחנו כחולי סרטן ו-4 שאינם חולים, כאשר החולים סווגו כ-1 (חיובי) והבריאים סווגו כ-0 (שלילי), ניתן להציג את הנתונים כך:

נניח שיש לנו מודל סיווג, המקבל נתונים אודות אדם, ומכריע האם הוא חולה סרטן או אינו חולה סרטן. נרצה לבחון את המודל באמצעות הפעלתו על 12 האנשים במדגם לעיל, מבלי להגיד למודל מי מהם חולה ומי לא. נניח שהמודל חזה באופן מדויק את מצבם של 9 מתוך 12 האנשים, וטעה ביחס לשלושה מהם. לצורך הדוגמה, המודל חזה כי משתתפים 1 ו-2, אשר בפועל הם חולי סרטן, כבריאים, וכי משתתף 9, שבפועל הוא בריא, כחולה סרטן.

את 12 הסיווגים שסיפק המודל שלנו ניתן לחלק ל-4 תוצאות שונות:

האחת, "חיובי-אמיתי" (**True-Positive** (TP)), כאשר הסיווג בפועל חיובי והסיווג החזוי חיובי (1,1). כלומר, המודל סיווג **נכונה** תוצאה כ**חיובית**.

השנייה, "שלילי-כוזב" (**False-Negative** (FN)), כאשר הסיווג בפועל חיובי והסיווג החזוי שלילי (1,0). כלומר, המודל סיווג באופן **כוזב** תוצאה חיובית כ**שלילית**.

השלישית, "חיובי-כוזב" (**False-Positive** (FP)), כאשר הסיווג בפועל שלילי והסיווג החזוי חיובי (0,1). כלומר, המודל סיווג באופן **כוזב** תוצאה שלילית כ**חיובית**.

הרביעית, "שלילי-אמיתי" (**True-Negative** (TN)), כאשר הסיווג בפועל שלילי והסיווג החזוי שלילי (0,0). כלומר, המודל סיווג **נכונה** תוצאה כ**שלילית**.

לאחר מכן נוכל לבצע את ההשוואה בין סיווגים בפועל לסיווגים חזויים, ולהוסיף מידע זה לטבלה. את התוצאות הנכונות נסמן בצבע ירוק ואת הכוזבות באדום, על מנת להקל על הזיהוי.

את ארבע התוצאות השונות לעיל, ניתן להציג במטריצת בלבול בגודל 2×2, באופן הבא:

## מטריצת בלבול עם יותר משתי קטגוריות
מטריצת בלבול אינה מוגבלת לסיווג בינארי (1 או 0) וניתן להשתמש בה גם במודלים המסווגים למעלה משני משתנים. זאת, להבדיל ממטריצת הבלבול לעיל, בה המסווג מכריע בין שני מצבים בלבד: חיובי ושלילי.

במטריצה להלן, המודל נדרש להבחין בין חתולים, כלבים וארנבים.

מתוך שמונה חתולים אמיתיים, המודל חזה שלושה ככלבים.

מתוך שישה כלבים, המודל חזה אחד כארנב ושניים כחתולים.

מהמטריצה ניתן לראות שהמודל מתקשה להבחין בין חתולים לכלבים, אך מבחין בצורה סבירה בין ארנבים לבעלי חיים אחרים.

## הערות שוליים

קטגוריה:סיווג (סטטיסטיקה)
קטגוריה:למידת מכונה
בובי ובובה

**בובי ובובה** היא סדרת טלוויזיה ישראלית בת 52 פרקים לפעוטות בגילאי 1–4 שעלתה לשידור ב-2003 בערוץ בייבי.  

הסדרה הופקה על ידי חברת ההפקות הישראלית A.C. Pictures והיא סדרת המשך לסדרה ״בובי יוצא לטיול (התינוק הצוחק)" ובאנגלית ובשפות שונות הסדרה מכונה בשם **Booby** **and** **Booba**. 

פרקי הסדרה הופצו על ידי הד ארצי בקלטות וידאו וב-DVD. כמו כן, השירים מתוכה הופצו גם הם על גבי תקליטורים. 

## עלילה
בכל פרק בובי ובובה פוגשים דמויות שונות מהקהל המספרות ושרות על עצמן, חלק עם זמרות ליווי וחלק בלי (זמרות הליווי הן בצבעים ורוד, צהוב וכחול). היה פרק בסדרה על הזמרות ליווי. (הפרק נקרא: "שיר רומבה").

## בובות החבר'ה לפי סדר א'-ב'
* אופניים גאוותניים
* איש חלל אמיץ
* אלבום תמונות משועמם
* ארוחת בוקר חשובה
* ברווז זללן (מותק הברווז)
* דבק ידי-זהב
* דג זהב גאון (דגי הדג)
* הגה מבולבל
* חול יצירתי
* חליל שמח
* חללית מרחפת
* טבח מצחיקן
* טיפה חמודה (טיפי הטיפונת)
* ים מלוח
* ירח עייף
* ירח מלא עגול
* כוכב ידידותי
* מברשת צבע רב גונית
* מברשת שיניים צחקנית
* מגלשה חלקה
* מטוס סילון מהיר
* מכתב מרובע
* מספריים מוזיקליים
* מצלמה ביישנית
* מקרוני כוכב-רוק
* מראה כשרונית
* משקפת סקרנית
* נדנדה מתלבטת
* נורה מגרשת חושך
* נר יום-הולדת
* סולם גבוה
* סקסופון גזעי
* עוגה גנדרנית
* עיפרון צנוע
* פאזל טיפוס מורכב
* פלסטר דביק
* פסנתר בשחור ולבן
* פרח חייכני
* צדפה מסתורית
* קוביות קרח נפלאות
* קולאז' חכמולוג
* רוח מטורפת (בובה שלא נמצאת בקהל)
* רופא (תרופה) דאגן
* רכבת בדרנית
* שבלול ביתי (אלון שבלולון)
* שיר רומבה
* שלג רך
* שעון מעורר דייקן
* תוכי חקיין
* תוף רעשן
* תיק שמנמן
* תרנגול בוס גדול

## שחקנים
* אופק משה - בובי
* דריה ליאור שושני - בובה
* גיתית שובל - אמא / דמויות שונות
* רון דרויאן - דמויות שונות
* גדי לוי - דמויות שונות
* שגית שמיר - דמויות שונות
* שאולי הלוי - דמויות שונות

## שם הסדרה בשפות שונות

*  עברית: בובי ובובה (מקורי)
*  אנגלית (אמריקאית): Booby and Booba
*  אנגלית (בריטית): Booby and Booba
*  צרפתית: Booby et Booba
*  ספרדית: Booby y Booba
*  פורטוגזית (ברזילאית): Booby e Booba
*  הולנדית: Booby en Booba
* : Booby i Booba
*  פרסית: بوبی و بوبا

## ההצגה
בשנת 2004, הסדרה עובדה להצגת ילדים שעובדה ובוימה על ידי עידן עמית ובה כיכבה עדי טופול לצד השחקנים שושי עזר, משה בנדבה, אלה פוליצר וכרמית חלק.

ההצגה הייתה מעין רפרודוקציה, בכך שהיא שילבה סיפור מסגרת מקורי עם השירים המוכרים מהסדרה. כמו כן, הבובות עברו הגדלת ענק כדי שיתלבשו על ידם ורגליהם של השחקנים (למעט בובות נבחרות). בהצגה הושקעו כ-200,000 ש״ח על בנייה ועיצוב הבובות, התפאורה, הקלטות השירים מחדש וכד׳. את ההצגה הפיקה ״טבת סרטים״ והיא נחשבה לאחת ההפקות המושקעות ביותר לילדים ולפעוטות שהיו פה בארץ.

## קישורים חיצוניים

## הערות שוליים

קטגוריה:תוכניות טלוויזיה שעלו לשידור בשנות ה-2000
קטגוריה:ערוץ בייבי: סדרות
קטגוריה:תוכניות וסדרות טלוויזיה ישראליות בכיכובן של בובות
קטגוריה:קלטות ילדים ישראליות
ארני פרין

**צ'ריטון ארנולד פרין הבן** (באנגלית: **Chariton Arnold Ferrin Junior**; 29 ביולי 1925 − 27 בדצמבר 2022) היה כדורסלן, מאמן ומנהל אמריקאי. הוא זכה עם מיניאפוליס לייקרס באליפויות ליגת ה-BAA וה-NBA ב- וב-.

## ביוגרפיה
### ראשית חייו
פרין נולד בסולט לייק סיטי, בירת מדינת יוטה שבארצות הברית. אמו נפטרה כשהיה בן שלוש. לאחר מכן, אביו, ארן, התעסק בעבודה בתחנת השירות ובחברת משלוחי הנפט הקטנה שבבעלותו. ארן החליט שהוריו ייקחו על עצמם את הטיפול בבנו, ופרין התגורר עם סבו וסבתו. פרין למד בתיכון אוגדן בעיר אוגדן שביוטה.

### קריירת מכללות
בזמן ששיחק באוניברסיטת יוטה, זכה פרין בפרס ה- של טורניר אליפות המכללות בכדורסל ב-1944, כאשר היוטס זכו באליפות ה-NCAA עם ניצחון על דארטמות', 42–40 בהארכה. הוא קלע 22 נקודות במשחק והיה ה הראשון שזוכה בפרס. בשנת 1945 העמיד פרין ממוצעים של 17.5 נקודות למשחק, ונבחר כקונצנזוס אול-אמריקן. לאחר סיום העונה הסדירה, הוא וחבר לקבוצה פרד שפילד גויסו לכוחות המזוינים, ולא היו זמינים לטורניר ה-NCAA. לאחר שנה בצבא, פרין חזר לקבוצה ועזר ליוטה לזכות בטורניר ההזמנה הלאומי () של 1947, וסיים שני במירוץ לפרס ה-MVP בטורניר. באותה תקופה, ה-NIT היה יוקרתי כמו טורניר ה-NCAA.

בתור , העמיד פרין ממוצעים של 14.1 נקודות למשחק, והפך ליחיד באוניברסיטת יוטה שזוכה בתואר אול-אמריקן ארבע פעמים. מספר 22 שלו הוצא לגמלאות על ידי האוניברסיטה.

### קריירת מקצועית
פרין שיחק מקצוענית במשך שלוש שנים במיניאפוליס לייקרס מ- עד  תחת המאמן ג'ון קנדלה. הם זכו באליפות ה-BAA (לימים נודעה כ-NBA) ב-1949 ובאליפות ה-NBA ב-. הוא היה בין חמשת הקלעים המצטיינים בשתי קבוצות האליפות, עם ממוצעים של 7.3 נקודות למשחק ב-1948/49 ו-5.4 ב-1949/50. פרין קבע את שיא הקריירה שלו במשחק בשנת הרוקי שלו ב-19 בפברואר 1949, כשקלע 22 נקודות בניצחון על פרובידנס סטימרולרס. הוא סיים את הקריירה שלו עם 1,037 נקודות בסך הכל וממוצע של 5.8 נקודות למשחק בלייקרס.

פרין הוכנס להיכל התהילה של כדורסל המכללות בשנת 2008, ולהיכל הכבוד של אזור Pac-12 בשנת 2012.

### שנים מאוחרות
לאחר קריירת המשחק שלו, פרין היה חבר במועצת הספורט באוניברסיטת יוטה והיה פרשן ברדיו עבור קבוצות הכדורסל והפוטבול של האוניברסיטה. הוא היה הג'נרל מנג'ר של יוטה סטארס מליגת ה-ABA מ-1972 עד 1974, ושימש כמנהל הספורט באוניברסיטת יוטה מ-1976 עד 1985. תחת פרין, יוטה זכתה ב-10 אליפויות לאומיות וב-15 אליפויות אזוריות. תוכנית ההתעמלות של היוטס זכתה בארבע אליפויות לאומיות, וקבוצת הכדורסל לגברים העפילה ארבע פעמים לשמינית גמר טורניר ה-NCAA.

פרין הלך לעולמו בנסיבות טבעיות ב-27 בדצמבר 2022, בגיל 97.

### סטטיסטיקות קריירה ב-BAA/NBA
#### עונה סדירה

#### [[פלייאוף ה-NBA|פלייאוף]]

## קישורים חיצוניים

## הערות שוליים

קטגוריה:אמריקאים ילידי יוטה
קטגוריה:סולט לייק סיטי: אישים
קטגוריה:כדורסלני אוניברסיטת יוטה
קטגוריה:חברי היכל התהילה של כדורסל המכללות
קטגוריה:כדורסלני מיניאפוליס לייקרס
קטגוריה:בחירות דראפט של מיניאפוליס לייקרס
קטגוריה:כדורסלנים אמריקאים
קטגוריה:יוטה: כדורסלנים
קטגוריה:אמריקאים שנולדו ב-1925
קטגוריה:אמריקאים שנפטרו ב-2022
פופ פסיכדלי

**פופ פסיכדלי** (באנגלית: **Psychedelic pop**) או **אסיד פופ** (באנגלית: **Acid pop**) היא מוזיקת פופ המכילה מאפיינים מוזיקליים הקשורים למוזיקה פסיכדלית.

המאפיינים שהתפתחו בסוף שנות ה-60 כללו תכונות "טריפיות"  כמו גיטרות מעוותות, פעולה מחוכמת באמצעות קלטות, הקלטה לאחור, סיטארים והרמוניות בסגנון להקת הבנים האמריקאית הביץ' בויז, ששולבו לשירים מלודיים עם מבנים אדוקים.

## היסטוריה
הסגנון נמשך עד תחילת שנות ה-70 של המאה ה-20. בהמשך לכך, החלו אמני נאו-פסיכדליה להשתמש בסוגה הזו בשיריהם וביצירותיהם, כנגזרת של מוזיקת הפופ הפסיכדלית.

## אמני ולהקות פופ פסיכדלי
להלן לקט של אמני ולהקות פופ פסיכדלי שפעלו במרוצת השנים:
* הביץ' בויז
* הביטלס
* דונובן
* בי ג'יז
* מרמלדה
* פינק פלויד
* טראפיק

## הערות שוליים

*
פופ
פסיכדלי
גרמנט (מחוז)

ממוזער|263x263px|גברים מושכים מתלים של בגדים על מדרכה סואנת ברובע הבגדים ב-1955.
**מחוז גרמנט** (באנגלית: **Garment District**), המכונה גם **גרמנט סנטר**, **פאשן דיסטריקט** או **פאשן סנטר**, היא שכונה הממוקמת ברובע מנהטן בעיר ניו יורק. מקורם של שני השמות האחרונים של המחוז, מגיעים מהריכוז הגבוה של תעשיית האופנה במחוז. השכונה נחשבת לביתם של רבים מאולמות התצוגה של ניו יורק ושל חברות אופנה מרכזיות רבות, והיא נותנת מענה לכל ההיבטים של תהליך האופנה מעיצוב וייצור ועד למכירה סיטונאית.

האזור ידוע מאז תחילת המאה ה-20 כמרכז לייצור בגדים ועיצוב אופנה בארצות הברית, ובעולם.

## גלריית תמונות

קובץ:Street table trial for Fashion Center at Broadway & W40 St jeh.jpg|שולחן וכיסאות מעוצבים במחוז גרמנט
קובץ:Manhattan Garment District by Don Ramey Logan.jpg|מחוז גרמנט, מנהטן
קובץ:Hotel Barbour 330 West 36th Street.jpg|מלון ברבור


## קישורים חיצוניים

## הערות שוליים

קטגוריה:מנהטן: שכונות
אוריקייטה

**אוריקייטה** (מאיטלקית: *orecchia* - אוזן, והסיומת *-etta -* קטן) היא סוג של פסטה טיפוסית מפוליה, אזור בדרום איטליה. שמה בא מצורתה, שדומה לאוזן קטנה.

## תיאור
לאוריקייטה יש צורה של כיפה קטנה, מרכזה דק יותר מקצוותיה, ומשטחה מחוספס. כמו פסטות אחרות, אוריקייטה מוכנת עם קמח דורום ומים. לעיתים נדירות משתמשים בביצים. בבישול ביתי דרום-איטלקי מסורתי, מגלגלים את הבצק ואז חותכים לקוביות. כל קובייה נמחצת עם סכין, ונגררת על משטח המסלסל את הפסטה (ייצור של קווטלו ). לאחר מכן הצורה מלופפת על האגודל.

## מנות
אוריקייטה מוגשת בדרך כלל עם בשר כמו חזיר, צלפים ויין לבן פריך.

המנה המסורתית מפוליה היא "orecchiette alle cime di rapa" , מנה של אוריקייטה וראפיני . גם ברוקולי או כרובית נמצאים בשימוש נרחב כתחליף. במיוחד בסביבות קפיטנטה  וסלנטו, אוריקייטה מוגשת באופן מסורתי גם ברוטב עגבניות (אל סוגו), לפעמים עם קציצות בשר מיניאטוריות או זילוף של ריקוטה או ריקוטה פורטה.

ספר הבישול האיטלקי "Il cucchiaio d'argento" (מילולית: כפית הכסף) מצביע על כך שאוריקייטה אידיאלית עבור רטבי ירקות.

## לקריאה נוספת
*

## קישורים חיצוניים

## הערות שוליים

קטגוריה:סוגי פסטה
הכח קופנהגן

**הכח קופנהגן** (בדנית: **Jødisk Idætsforening Hakoah**) הוא מועדון ספורט יהודי בקופנהגן שבדנמרק. המועדון כלל ספורטאים בענפי ספורט מגוונים. הקבוצה הבולטת ביותר של המועדון הייתה קבוצת ההיאבקות.

יו"ר הכוח מאז 2009 הוא מרטין נורדן.

## היסטוריה
המועדון נוסד ב-12 באוקטובר 1924 כמועדון ספורט עבור נערים בגילאי 13–15, וזאת על ידי פאלק מאייר רודיצקי, סיימון סכנובסקי, אליסר שוואלוב ונתן פרברוף. בהתחלה הוקמו במסגרת המועדון קבוצות כדורגל, וב-1926 הוקמו קבוצות היאבקות. בהמשך נוספו קבוצות כדוריד, כדורסל, באולינג, התעמלות, טניס שולחן וטניס.

בשנת 1932 זכה אברהם קורלנד באליפות דנמרק בהיאבקות בסגנון יווני-רומי במשקל קל, האליפות הראשונה של המועדון. באותה שנה זכה גם במדליית כסף ב בלוס אנג'לס ובמדליית זהב ב.

למועדון היו מספר מתאבקים אולימפיים: קולה לייזין  ואלופי מכביה נוספים בהיאבקות: הרמן לייזין, יוסף זילברמן, משה ריילונד, שמעון קורלנד, יצחק פייקין, בני סרדה, בריאן שוסטיין (Brian Schustein) ומתאבקים מצטיינים כמו: יעקב לייזין, אמיל וסרמן, רוברט אייסין, ליאו טורון, הרמן ארבשטיין, מיכאל קורלנד ועוד.

בשנת 1943 ברחו מתאבקים יהודים חברי המועדון לשוודיה בסירה, ושם התגוררו אצל משפחותיהם של מתאבקים שוודים.

## ראו גם
* הכח וינה

## קישורים חיצוניים
* SOME OF HAKOAH'S HISTORICAL PAST
* Wrestlers in a wrestling time - Wrestlers in a time of wrestling: Hakoah in the shadow of the swastika, By Laura Hoffman Jensen 
* תמונה של שמעון קורלנד נושא את דגל דנמרק בטקס הפתיחה של המכביה השלישית 1950, JIF Hakoah
* תמונה של בני סרדה, JIF Hakoah

*
קטגוריה:קבוצות כדורגל דניות
קטגוריה:יהדות דנמרק
קטגוריה:קופנהגן: ספורט
קטגוריה:מועדוני ספורט יהודים
קטגוריה:אגודות ספורט
פיק (אלבום)

**פיק** הוא אלבום האולפן השני של המוזיקאי הישראלי צביקה פיק. את האלבום הוציאה לאור חברת התקליטים CBS ישראל באוגוסט 1973. בעיבוד המוזיקלי של האלבום, לצידו של פיק עצמו, השתתפו מוזיקאים שונים, בהם יצחק קלפטר ואלדד שרים.

מתוך האלבום יצאו שני תקליטונים כפולים: אחד כולל את השירים "מחשבות" ו"הרקדן האוטומטי" בדואט עם רותי נבון, שיצא בשנת 1972, והשני כולל את השירים "סימנים" ו"תמיד ישנו מחר", שיצא לאור לאחריו ב-1973. לצידם נכללו באלבום גם ביצועים של פיק ל"שושנת פלאים" מאת שאול טשרניחובסקי, שבוצע על ידי יוני נמרי, והלחין פיק עבור ערב שירי משוררים, ל"בין האצבעות", שהלחין עבור רותי נבון, שגרסתה לשיר זכתה להצלחה. ול"שמע ישראל", שהלחין וביצע עבור פסטיבל הזמר החסידי. השיר "תמיד השתנית" נכתב על ידי ג'קי וולש ומושר בשפה האיטלקית.

מתוך האלבום היו ללהיטים השיר "סימנים", שהגיע לעשירייה הפותחת במצעדי הפזמונים השנתיים של הגל הקל וגלי צה"ל, ו"הרקדן האוטומטי", שעל אף שלא זכה להתברג במצעדים אלו, הפך לאחד משיריו המוכרים ביותר של פיק.

## רשימת רצועות

## הערות שוליים

קטגוריה:אלבומי צביקה פיק
קטגוריה:אלבומים בעברית
קטגוריה:אלבומי פופ
קטגוריה:אלבומי רוק ישראליים
קטגוריה:אלבומי חברת CBS ישראל
Wild Child

"**Wild Child**" (בעברית: "**ילד פראי**") הוא שיר שהוקלט על ידי הזמרת-יוצרת והמוזיקאית האירית אניה, מתוך אלבום האולפן החמישי שלה, *[[A Day Without Rain]]*. השיר יצא לאור ב-4 בדצמבר 2001, על ידי חברת התקליטים האחים וורנר, כסינגל השני והאחרון מתוך האלבום. הוא הופץ כסינגל שנה לאחר צאתו של האלבום.

השיר הגיע למקום העשירי במצעד הסינגלים הפולני.

## הוצאה
בגרמניה, יפן וקוריאה, הסינגל פורסם רק בפורמט של קומפקט דיסק; בממלכה המאוחדת, הוא פורסם בנוסף גם בפורמט של קלטת שמע. הבי-סייד שלו, "Midnight Blue" עובד מאוחר יותר ונכלל כשיר הנושא באלבום האולפן של אניה מ-2008, . אניה ביצעה את השיר בפרס דיסק הזהב של יפן לשנת 2001, לאחר שקיבלה פרס בקטגוריית "אלבום הפופ הבין-לאומי הטוב ביותר של השנה", עבור *A Day Without Rain*. ברחבי העולם, זכה "Wild Child" להצלחה כאשר דורג בחמישה מצעדים בסך הכול.

פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-68 מיליון השמעות.

## וידאו קליפ
הווידאו קליפ הרשמי של השיר הועלה לערוץ היוטיוב של אניה ב-22 באוקטובר 2008. הוא צבר למעלה מ-8 מיליון צפיות.

## רשימת השמעה

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי 2000
קטגוריה:סינגלים מ-2001
קטגוריה:שירי אניה
קטגוריה:שירים באנגלית
קטגוריה:שירים שנכתבו על ידי אניה
קטגוריה:שירים שנכתבו על ידי רומא ראיין
קטגוריה:שירים שהולחנו על ידי אניה
קטגוריה:שירים שהופקו על ידי ניקי ראיין
קטגוריה:בלדות פופ
קטגוריה:שירי העידן החדש
קטגוריה:סינגלים בהוצאת וורנר מיוזיק גרופ
טאקיה

[ממוזער|סוגים שונים של כיפות מוצגות בשוק פטה, [קולומבו, סרי לנקה]]

**טאקיה** (בערבית: **طاقية**) או **ערקצ'ין** (בפרסית: **عرقچین**) היא כיסוי ראש קצר ומעוגל. לעיתים קרובות חובשים אותו למטרות דתיות. המוסלמים מאמינים כי נביא האסלאם מוחמד נהג לשמור את ראשו מכוסה, מה שהופך את כיסוי הראש למוּסְתַחַבּ (مُسْتَحَبّ) (כלומר, ראוי לשבח לכסות את הראש על מנת לחקות אותו). גברים מוסלמים נוהגים לחבוש את הכיפות במהלך התפילה.

ה**טאקיה** יכולה להיות בכל צבע. עם זאת, במיוחד במדינות ערב, כאשר שמים אותה מתחת לכאפייה, נהוג ללבוש טאקיה בצבע לבן. חלק מהמוסלמים שמים סביב הטאקיה טורבן, המכונה בערבית "עמאמה" (عمامة), דבר שנעשה לעיתים קרובות על ידי מוסלמים שיעים וסונים. בארצות הברית ובבריטניה, תקיה מכונה בדרך כלל "כופיס".

## תופי
**תוֹפִּי** (באורדו: ٽوپي) הוא סוג של כיסוי ראש אסלאמי, אשר נהוג לחבוש בפקיסטן, בבנגלדש, בהודו ובאזורים נוספים בדרום אסיה. סוגים רבים ושונים של תופי כוללים את , אשר נהוג לחבוש בסינד, ואת התופי הסרוג שחובשים לעיתים קרובות בתפילות.

לעיתים חובשים את התופי יחד עם , שהוא התלבושת הלאומית של פקיסטן.

## קישורים חיצוניים

* כיפות ערביות, באתר Raqs

קטגוריה:תשמישי קדושה
קטגוריה:כיסויי ראש
קטגוריה:לבוש אסלאמי
קטגוריה:בגדי גברים
פונקציית המשולש

200px|ממוזער|שמאל|דוגמה לפונקציית המשולש
**פונקציית המשולש** היא פונקציה שהגרף שלה הוא בצורת משולש, פעמים רבות משולש שווה-צלעות שגובהו 1 ואורך בסיסו 2. פונקציית המשולש שימושית בעיבוד אותות ובהנדסת מערכות תקשורת, כמייצגת של אותות אידיאליים, שממנה ניתן לגזור פונקציות מציאותיות יותר. הפונקציה שימושית גם באפנון דופק מקודד כצורת דופק לשידור אותות דיגיטליים וכמסנן מתואם לקליטת האותות. היא משמשת גם להגדרת החלון המשולש .

## הגדרה

ההגדרה הנפוצה של פונקציית המשולש היא:
:
\begin{align}
\operatorname{tri}(x) = \Lambda(x) \ &\overset{\underset{\text{def}}{}}{=} \ \max\big(1 - |x|, 0\big) \\
   &= \begin{cases}
      1 - |x|, & |x| 

באופן שקול ניתן להגדיר את הפונקציה כקונבולוציה של שתי פונקציות מלבן זהות:
:
\begin{align}
\operatorname{tri}(x) &= \operatorname{rect}(x) * \operatorname{rect}(x) \\
                      &= \int_{-\infty}^\infty \operatorname{rect}(x - \tau) \cdot \operatorname{rect}(\tau) \,d\tau. \\
\end{align}


את פונקציית המשולש ניתן להציג גם כמכפלה של פונקציית המלבן ופונקציית הערך המוחלט:
:\operatorname{tri}(x) = \operatorname{rect}(x/2) \big(1 - |x|\big).

200px|ממוזער|שמאל|פונקציית משולש חלופית
יש שמגדירים את פונקציית המשולש כבעל בסיס באורך 1 (במקום 2) כך:
:
\begin{align}
\operatorname{tri}(2x) = \Lambda(2x) \ & \overset{\underset{\text{def}}{}}{=} \ \max\big(1 - 2|x|, 0\big) \\
   &= \begin{cases}
      1 - 2|x|, & |x| 

ההגדרה הכללית של פונקציית המשולש היא:
:
\operatorname{tri}_j(x) = \begin{cases}
     (x - x_{j-1})/(x_j - x_{j-1}), & x_{j-1} \le x 
במסגרת הגדרה כללית זו, ההגדרה שבתחילת פרק זה היא מקרה פרטי:
:\Lambda(x) = \operatorname{tri}_j(x),

כאשר x_{j-1} = -1, x_j = 0, x_{j+1} = 1.

## סילום
לכל פרמטר a \ne 0:
:
\begin{align}
\operatorname{tri}\left(\tfrac{t}{a}\right) &=
 \int_{-\infty}^\infty \tfrac{1} \operatorname{rect}\left(\tfrac{\tau}{a}\right) \cdot \operatorname{rect}\left(\tfrac{t-\tau}{a}\right) \,d\tau \\
&= 
\begin{cases}
1 - |t/a|, & |t| 

## התמרת פורייה
התמרת פורייה מוגדרת כדלקמן:
:
\begin{align}
\mathcal{F}\{\operatorname{tri}(t)\} 
&= \mathcal{F}\{\operatorname{rect}(t) * \operatorname{rect}(t)\}\\
&= \mathcal{F}\{\operatorname{rect}(t)\}\cdot \mathcal{F}\{\operatorname{rect}(t)\}\\
&= \mathcal{F}\{\operatorname{rect}(t)\}^2\\
&= \mathrm{sinc}^2(f),
\end{align}

כאשר \operatorname{sinc}(x) = \sin(\pi x) / (\pi x) היא פונקציית ה-sinc המנורמלת.

## ראו גם
*התמרת פורייה
*פונקציית המלבן
*התפלגות משולשת

## קישורים חיצוניים
* 

## הערות שוליים

קטגוריה:פונקציות ממשיות ומרוכבות
וסילי שומוב

**וסילי ג'ררדוביץ' שומוב** (ברוסית: **Василий Герардович Шумов**; נולד ב-23 במרץ 1960) הוא מוזיקאי, במאי סרטים קצרים ומפיק מוזיקלי רוסי-אמריקאי. הוא ידוע בעיקר בזכות להקתו סנטר , שהוקמה בברית המועצות בסוף שנות ה-80, ובסיסה בלוס אנג'לס, ארצות הברית מאז 1990. שומוב יצר מוזיקה בסגנונות גל חדש, מוזיקה אלקטרונית ואוונגרד. במהלך הקריירה שלו, הוציא עשרה אלבומי סולו.

## ביוגרפיה
וסילי שומוב הוא בנם של מריה אפלחובה וג'רארד שומוב. עם אשתו הראשונה נולד לו בנו הראשון, אנטון. עם אשתו השנייה, גודית', נולדו לו שני ילדים, אנג'ליקה וניקולאי.

## דיסקוגרפיה
### אלבומי סולו
* 1986: *Мой район* (My District)
* 1990: *Время три* (Time Three)
* 1992: *Шумовидение. Песни Живых и Мертвых* (Noisevision. Songs of living and dead)
* 1992:  (Tectonics)
* 1994: *Голливудский Василек* (Vasilyok of Hollywood)
* 1997: *Короли поэзии в трансе* (Kings of Poetry in Trance)
* 1998:  (c группой «НТО Рецепт»)
* 2000: *Музыка к 4 фильмам* (music for 4 films)
* 2000: *Играй сам себя* (Play Itself)
* 2001:  (Anagra. Analogous Citizenship)

## קישורים חיצוניים

* 

## הערות שוליים

קטגוריה:מוזיקאים אמריקאים
קטגוריה:מוזיקאים רוסים
קטגוריה:מפיקים מוזיקליים אמריקאים
קטגוריה:מפיקים מוזיקליים רוסים
קטגוריה:אמריקאים שנולדו ב-1960
קטגוריה:רוסים שנולדו ב-1960